Vazirlar Mahkamasi fuqaro bilan qo‘pol munosabatda bo‘lgan xodimini ishdan bo‘shatdi (video)

Facebook ijtimoiy tarmog‘idagi “Xalq bilan muloqot” guruhida 16-avgust kuni Vazirlar Mahkamasi xodimi va o‘zini tadbirkor deb atagan fuqaro o‘rtasida yuzaga kelgan tortishuv aks etgan video e’lon qilindi va muhokamalarga sabab bo‘ldi. Bu haqda hukumat portalida ma’lum qilingan.

Mazkur masala yuzasidan fuqaro bilan qo‘pol muomalada bo‘lgan xodim ustidan xizmat tekshiruvi o‘tkazildi.
Vazirlar Mahkamasi xodimi xizmat vazifasiga nomuvofiq, deb topildi va egallab turgan lavozimidan ozod qilindi.